यदि एमालेलाई आफ्नो एजेन्डा सही लाग्छ र आफ्ना सांसदहरुको पूर्ण विश्वास छ भने सदनमा दर्ता भएको संविधान संशोधन प्रस्तावको विपक्षमा मतदान गरे भइहाल्यो नि । यो लोकतान्त्रिक, गणतान्त्रिक र प्रजातान्त्रिक मुलुकमा सबैका आ–आफ्नै अडान, आवाज र अधिकार हुन्छन् । एमालेले पनि आफ्नो पक्षमा रिजल्ट निकाल्ने हो भने आफ्नो कोर्टमा आएको बललाई च्याप्प हातले समातेर राख्ने होइन कि अब त्यसलाई हिम्मतका साथ विपक्षीको कोर्टमा फ्याँक्न सक्नुपर्छ ।
